**ΟΔΗΓΙΕΣ ΓΙΑ ΤΗΝ ΣΥΜΠΛΗΡΩΣΗ ΤΟΥ LETTER OF ACCEPTANCE**

1. Το έντυπο πρέπει να είναι **συμπληρωμένο ηλεκτρονικά, στα αγγλικά** (ή στα ελληνικά αν απαιτείται από το Φορέα Υποδοχής).
2. Το έντυπο είναι **επεξεργάσιμο** και δεν χρειάζεται να αλλάξετε τη μορφή του.
3. Στο πεδίο **«Academic year»** συμπληρώνετε το **ακαδημαϊκό έτος κατά το οποίο θα πραγματοποιήσετε την μετακίνηση**, όχι το έτος υποβολής της αίτησης.
4. Στο πλαίσιο **«Personal data»** συμπληρώνετε **εσείς** τα προσωπικά σας στοιχεία και στην συνέχεια αποστέλλετε το έντυπο στον **φορέα υποδοχής για να συμπληρώσει όλα τα υπόλοιπα πεδία**.
5. Στο πεδίο «**Planned Placement Period»** μπορεί να **αναγράφεται μήνας και έτος**, δεν είναι απαραίτητες ακριβείς ημερομηνίες. Παρακαλούμε βεβαιωθείτε ότι το διάστημα μετακίνησης που συμπληρώσατε, περιλαμβάνεται μέσα στο επιλέξιμο διάστημα της πρόσκλησης.
6. Στο πεδίο **«Main Working Language»** αναγράφεται η **γλώσσα στην οποία θα εργαστείτε** και για την οποία πρέπει να προσκομίσετε **απαραίτητα κάποιο πιστοποιητικό,** το οποίο θα ληφθεί υπόψη για τη μοριοδότησή σας. Στην περίπτωση που αναγράφονται δυο γλώσσες εργασίας, λαμβάνεται υπόψιν ως βασική αυτή που αναφέρεται πρώτη στο πεδίο.
7. Στο πεδίο **«Knowledge, Skills and Competences to be acquired»** όπως υποδηλώνεται και από τον τίτλο, θα πρέπει οπωσδήποτε να καταγραφούν οι δεξιότητες που θα αποκτήσετε κατά τη διάρκεια της πρακτικής άσκησης.
8. Στο πεδίο **«Scope of Internship»** θα πρέπει να καταγραφούν το **αντικείμενο εργασίας** σας και τα καθήκοντά σας.
9. Στο πεδίο **«Framework of duties undertaken»** θα πρέπει νακαταγραφούν οι όροι σύμφωνα με τους οποίους θα υλοποιηθεί η πρακτική άσκηση και τυχόν παροχές π.χ ασφάλιση από τον φορέα, διαμονή ή παροχή γευμάτων κλπ. Στο συγκεκριμένο πεδίο θα πρέπει απαραίτητα να αναφέρεται και το **ωράριο εργασίας** (35-40 ώρες ανά εβδομάδα)
10. Στο πεδίο **«Expected Deliverables»** καταγράφονται τα αναμενόμενα παραδοτέα της πρακτικής σας άσκησης τα οποία διαφέρουν για κάθε αντικείμενο σπουδών. Μπορεί να είναι μια τελική αναφορά πεπραγμένων, το αποτέλεσμα ενός πειράματος, η δημοσίευση ενός άρθρου σε επιστημονικό περιοδικό κλπ.

Οι σχετικές **οδηγίες** υπάρχουν **στα αγγλικά ως υποσημειώσεις στη 2η σελίδα του εγγράφου.**

Όλα τα πεδία του εντύπου είναι απαραίτητα για την αξιολόγηση της αίτησής σας. Κατά συνέπεια θα πρέπει **όλα τα πεδία να είναι πλήρως συμπληρωμένα**.

**ΠΡΟΣΟΧΗ**: Το έγγραφο πρέπει να είναι **υποχρεωτικά υπογεγραμμένο** στην 2η σελίδα, καθώς και να αναγράφεται η ημερομηνία υπογραφής. Σε περίπτωση που διαπιστώσετε κάποιο λάθος στην συμπλήρωση του εντύπου, επικοινωνήστε άμεσα με τον φορέα υποδοχής και ζητήστε αλλαγή.